દરમિયાન આજે સવારે એલસીબી પોલીસે સુરેન્દ્રનગરમાં તેના ઘરે જાણ કરી હતી કે, શુરભાનું મૃત્યુ થયું છે, જેથી તેના પરિવારજનોએ અમદાવાદ રહેતા તેમના સગા-સંબંધીઓને જાણ કરી હતી. તેઓ તાત્કાલિક બોપલ પ્રાથમિક સારવાર કેન્દ્રમાં પહોંચતા શુરભાનું મૃત્યુ થયું હોવાનું પોલીસે જણાવ્યું હતું. શુરભાના શરીર પર મારપીટનાના નિશાન જોવા મળ્યા હતા. પરિવારજનોએ આક્ષેપ કરતા જણાવ્યું હતું કે, શુરભા જે કંપનીમાં નોકરી કરતા હતા. તેના ટ્રકમાંથી ચોરી થઇ હતી, જેમાં શંકાસ્પદ તરીકે શુરભા સહિત ચાર લોકોને ગ્રામ્ય એલસીબી પોલીસે બગોદરાથી અટકાયત કરી હતી. બોપલ લવાયા બાદ ત્રણ લોકોને પોલીસે છોડી મુક્યા હતા જ્યારે શુરભાને બેસાડી રખાયા હતા. જ્યાં પોલીસ દ્વારા ઢોર માર મારતા કસ્ટોડિયલ ડેથ થયાનો પરિવારજનોએ આક્ષેપ લગાવ્યો છે. જોકે, પોસ્ટમોર્ટમના રિપોર્ટ બાદ મોતનું કારણ સામે આવશે.